Den Vest-Sjællandske Avis, 1818-09-19
Oversigt over Dagens udenlandske Nyheder. Det Tyrkiske Rige nærer en Hovedspire til sin Undergang i sit Skiød, i sine Krigsfolks uroelige og oprøriske Aand; Janitscharerne ville hverken lade sig disciplinere eller lære de nyere Tiders fuldkomnere Vaabenøvelser; da den nærværende Stor sultan søger at holde dem i Tømmer og bestræber sig for at vænne dem til den Europæiske Krigstugt, saa hævne de sig ved at tænde Jld paa forskiellige Qvarterer af Constantinopel. Jldebrandene i denne Hovedstad have i den nyere Tid været ualmindeligen hyppige og tilskrives især disse Krigsfolks vilde Aand; Sultanen vover selv ikke meere at indfinde sig personlig ved saadanne Leiligheder, som han ellers pleiede; han havde afsat deres Aga, eller Anfører, over hvilken han fornemmelig havde Aarsag til at besvære sig, og udvalgt en anden forbedre at holde dem i Orden; men for at beroelige dem har han nu seet sig nødt til igien at afsætte ham og at udnævne den hidtilværende Kayg, eller Næstcommanderende til deres Aga. – Det Tyrkiske Militairs uroelige Aand, har forplantet sig til de Nordafricanske Kyster, hvor den har forskaffet de Stater, som bedække dem, Navnet af Røverstater, og foraarsager idelige blodige Optrin og Rædselscener; den Yderlighed hvorved dens egen Vildhed fremtraadte i den sidste Deys AlyHodgias Characteer, truede at blive ødelæggende for disse barbariske Krigsfolk selv; hans Efterfølger roses for at besidde en blidere Tænkemaade, han vil give de Europæiske Fruentimmere tilbage, som hans Formand havde ladet bortrøve og sætte i sit Serail og tillige vil han betale de Personer, som ere blevne fornærmede ved denne Behandling en Pengesum i Erstatning; endelig blive ogsaa alle hans Corfarer aftakkede og i Aar skulle de ikke udgaae paa noget Krydstog; men dertil kan ogsaa tænkes andre Aarsager; thi Pesten har saaledes medtaget Jndvaanerne i Algier, at Deyen for at retablere Folkemængden har ladet true alle ugifte Mandspersoner, som ere over 20 Aar med Bastonade, naar de længere forblive ugifte. – Det Antipiratiske Selskab i Paris er imidlertid i Følge disse gode Efterretninger blevet opløst, og dets Formand den bekiendte Admiral Sidney Smith vil forlade Frankrige; denne Beslutning kunde vel synes at være overiilet; men maaskee det er ikke fornødent at et privat Selskab forhandler længere en Gienstand, som mueligen kan snart blive et Formaal for en offentlig og langt vigtigere ForsamlingsDiscutioner. Man veed at Cheferne for de Ultras Parthie i Frankerige have indleveret til de allierede Magter en Forestilling, hvori de skildre Frankerigs indvortes uroelige og truende Stilling og tilraade at Occupations-Armeen endnu en Tid forbliver i Landet. Dette Skridt har i samme Grad fortørnet den Franske Regiering som Folket; ogsaa den Engelske ministerielle Tidende Coureren taler med den største Alvorlighed mod dette Foretagende, erklærer det for Landsforræderie at et Partie henvender sig til udenlandske Magter med Petitioner som ere stilede mod dets Lands Regiering, og den betragter den gamle Adels, den gamle Geistligheds og den gamle Magistrates Fordomme som uhelbredelige og skadelige; den holder det for umueligt og tillige for ikke være godt at bringe Frankerige tilbage til den Tilstand hvori det var for 25 Aar. - Kongen af Frankerige betragter imidlertid Occupations-Armeens Afgang som nær forestaaende; thi han har den 26de August udstædet en Forordning, hvorved 80000 Mand indkaldes til Armeen af Classerne for 1816 og 1817, hvoraf 40000 Mand strax overgives til Krigsministerens Disposition for at giøre Armeen complet, og for at fordeeles iblandt dens 86 Legioner.